அண்ணமார் வரலாற்றில் வெகுகாலமாக பிள்ளையில்லாமல் இருந்த தாமரை நாச்சியார் தனக்குப் பிள்ளையில்லாமல் போன காரணமென்ன என்று புலம்புகையில் "பிச்சைக்கு வந்தவரை பின்னே வரச்சொன்னோமா? அன்னமென்று வந்தவரை அடித்துத் துரத்தினோமா?" என்று பாடுவார். இதன்மூலம் நாம் புரிந்துகொள்ள வேண்டியது, வீடு தேடி வந்தவர்களுக்கு அன்னமிடுவது புண்ணியம் என எண்ணாமல் அன்னமிடாவிட்டால் வம்சமழிந்துபோகும் பாவம் என்றும் எண்ணுமளவு இந்தத் தர்மத்தை சிரத்தையாக பின்பற்றியுள்ளார்கள் என்பதே.